钦定古今图书集成/明伦汇编/人事典/第089卷 > 朱子大全集 > 《大暮赋》〈有序〉陆机
## 钦定古今图书集成/明伦汇编/人事典/第089卷 > 朱子大全集 > 《大暮赋》〈有序〉陆机

夫死生是得失之大者，故“乐莫甚焉，哀莫深焉。” 使死而有知乎？安知其不如生？如遂无知耶？又何生之足恋？故极言其哀，而终之以达，庶以开夫近俗云。

“夫何天地之辽阔，而人生之不可久长。日引月而并
陨，时维岁而俱丧。知自壮而得老，体自老而得亡。顾
黄垆之杳杳，悲泉路之翳翳。挫千乘犹一毫，当何数
乎智慧。徒假愿于须臾，指夕景而为誓。忽呼吸而不
振，奄神徂而形毙。顾万物而遗恨，收百虑而长逝。”于
是六亲云起，姻族如林，争涂掩泪，望门举音。敷幄席
“以悠想，陈备物而虞灵。仰寥廓而无见，俯寂寞而无
声。肴饛饛其不毁，酒湛湛而每盈。屯送客于山足，伏
𤥻道而哭之。扃幽户以大毕，诉元阙而长辞。归无涂
兮往不返，年弥去兮逝弥远。弥远兮日隔，无涂兮曷
因。庭树兮叶落，暮草兮根陈。”